kardosdrur/scandi-wiki huggingface dataset:
Olaus Kellermann

Olaus Christian Kellermann (født 27. maj 1805 i København, død 1. september 1837 i Rom) var en dansk arkæolog.

Kellermann blev student i København 1825, tog doktorgraden i München 1831 og rejste samme år med dansk stipendium til Rom, kastede sig særlig over indskrifter og sluttede sig nøje til den udmærkede italienske numismatiker og epigrafiker Borghesi. I 1833 blev han efter Gerhard sekretær i det af Preussen grundede Istituto di Corrispondenza archeologica og udgav samme år i dettes Bulletino en samling etruriske indskrifter. Kellermann lagde planen til et omfattende værk indeholdende alle latinske indskrifter og udgav 1835 i Rom som prøve: Vigilum Romanorum Latercula duo, hvori han tolkede to nylig opdagede indskrifter. Det fortræffelige arbejde anmeldtes af Madvig. Kellermann gik nu 1835 til København, fik her tilsagn om understøttelse til det store værk, ligeledes af akademierne i Berlin og München. Januar 1837 nåede han atter Rom, tog med iver fat på arbejdet, men bortrevs få måneder efter af kolera. Først omtrent 50 år senere førte Berlin-Akademiet hans tanke ud i virkeligheden ved udgivelsen af Corpus Inscriptionum Latinarum.

Kilder 

 

Arkæologer fra Danmark
Klassiske filologer
Filologer fra Danmark
Danskere i 1800-tallet
Personer fra København
Heinrich Friedrich Link

Heinrich Friedrich Link (født 2. februar 1767 i Hildesheim, død 1. januar 1851 i Berlin) var en tysk botaniker.

Link blev, efter at have studeret medicin og naturvidenskaberne i Göttingen, 1792 professor i Rostock i kemi, zoologi og botanik. Han rejste derpå i Portugal samt blev 1811 professor i kemi og botanik i Breslau. Ved Willdenows død 1815 overtog han professoratet i naturhistorie og direktionen af den botaniske have i Berlin. Link beskæftigede sig mere, end datidens botanikere plejede, med planteanatomi, og det var oprindelig en prisopgave angående karrenes struktur og oprindelse, stillet af Videnskabernes Selskab i Göttingen, der bragte ham ind på disse studier. Han løste den meget godt, og afhandlingen offentliggjordes senere som Grundlehren der Anatomie und Physiologie der Pflanzen (1807), der har haft betydning som en ansporende og på mange selvstændige iagttagelser rig lærebog. Link var en meget alsidig dannet og åndrig mand, som med solid og systematisk indsigt og grundig kundskab i andre retninger forbandt en stor arbejdsomhed. Han udgav sammen med Christoph Friedrich Otto Icones plantarum selectarum horti regii botanici Berolinensis (60 tavler, 1820—28), Icones plantarum rariorum horti regii botanici Berolinensis (42 tavler, 1828), samt Über die Gattungen Melocactus und Echinocactus (1827); alene publicerede han Anatomia plantarum iconibus illustrata (1843—47; 3 bind, med 36 tavler). En australsk Proteacé er af Antonio José Cavanilles opkaldt Linkia efter ham.

Kilder 

 

Botanikere fra Tyskland
Ansatte ved Rostocks Universitet
Ansatte ved Humboldt-Universität zu Berlin
Tyskere i 1700-tallet
Tyskere i 1800-tallet
Personer fra Hildesheim
Joseph Linke

Joseph Linke (8. juni 1783—26. marts 1837) var en tysk violoncellist.

I 1808 kom han til Wien, hvor han blev medlem af Razumovskijs kvartet, deltog i Schuppanzighs kammermusikkoncerter og var nær knyttet til Beethoven, hvis kompositioner han spillede under dennes eget tilsyn. Han døde som medlem af hofoperaens orkester. En del violoncelkompositioner foreligger fra hans hånd.

Kilder 

 

Cellister fra Tyskland
Tyskere i 1700-tallet
Tyskere i 1800-tallet
Partido Comunista de España

Partido Comunista de España (forkortet: PCE, dansk: Spaniens Kommunistiske Parti) er et politisk parti i Spanien. Partiet har siden 1986 været en del af venstre-koalitionen Izquierda Unida og er historisk forbundet med den største fagforening i landet i nyere tid, Comisiones Obreras (CC.OO.).

Det første kommunistiske parti i Spanien blev dannet 15. april 1920 og udsprang af ungdomsorganisationen i socialistpartiet PSOE. 13. april 1921 dannedes en fløj i PSOE med sympatier for Komintern. Den 14. november 1921 blev PCE dannet ved, at de to kommunistpartier gik sammen, og det forende parti blev optaget som medlem i Komintern. Partiet led meget under forfølgelser under diktaturet ved general Miguel Primo de Rivera (1923–1930). Under folkefrontregeringen og den spanske borgerkrig 1936–1939 havde PCE stor betydning, eftersom regeringen blev afhængig af sovjetisk våbenhjælp.

I 1970'erne var PCE under lederen Santiago Carillo med til at udvikle eurokommunismen, en mere moderne og demokratisk reformkommunisme/venstresocialisme som også blandt andet prægede det italienske kommunistparti.

Ungdomsorganisationen til PCE er Unión de Juventudes Comunistas de España (Forbundet af kommunistisk ungdom i Spanien). PCE udgiver avisen Mundo Obrero (Arbejder-verden).

Eksterne henvisninger 

Kommunistiske partier
Socialistiske partier
Politiske partier i Spanien
Etableret i 1921
Verdens Bedste Filmklub

Verdens Bedste Filmklub er en dansk podcast bestyret af Lasse Rimmer, som skal se og anmelde IMDBs top 250 liste, som den så ud 1. september 2014, startende fra bunden. 

Medlemmerne i sæson 1 og 2 er, udover Rimmer, Michael Schøt, Jakob Svendsen og Jonas Schmidt. I sæson 2 er Jonas Schmidt skiftet ud med Mark Le Fevre, først som stand-in, men siden permanent. Derudover bliver der lavet specialafsnit med film uden for top 250. Hvert afsnit begynder med, at deltagerne taler om den forrige film, og om de vil revurdere karakteren. De taler også om den aktuelle uges film og deres forventninger. De ser nu filmen, og der kommer et resumé af den. Derefter taler de om filmen og giver den karakter. Filmklubben holdt pause mellem 26. december 2015 og 20. september 2017, hvor den af forskellige årsager ikke udkom, blandt andet på grund af tabet af to optagne episoder. Filmklubben blev genoptaget igen i september 2017. Mark Le Fevre kom ind i sæson 2 for at erstatte Jonas Schmidt i de første afsnit og er fortsat efter genoptagelsen og alle 5 deltager har været med i et afsnit (232).

Film 

 Karakterene er efter evt. ændring i den efterfølgende episode.

Eksterne henvisninger 
Verdens Bedste Filmklub
Den låste IMDB listen

Noter 

Podcasts
Medier fra Danmark
Super Bowl XLIX

Super Bowl XLIX var den 49. udgave af Super Bowl. Kampen blev afviklet på University of Phoenix Stadium (tidligere Cardinals Stadium) i Gledale i Arizona.

Kampen var imellem New England Patriots og Seattle Seahawks.

Kampen endte med en 28 – 24 sejr til New England Patriots.

QB Tom Brady blev kåret som kampens MVP.

49
Sport i 2015
Sopite syndrom

Sopite syndrom, latin: sopire, "at lægge sig til at hvile, at lægge sig til at sove") er en neurologisk sygdom, der vedrører symptomer på træthed, døsighed og humørsvingninger, gennem længere perioder med bevægelse. Sopite syndrom er blevet tilskrevet bevægelsesinduceret døsighed, i stil med når en baby vugges.  Forskerne Graybiel og Knepton brugte første gang terminologien "the sopite syndrome" som en reference til den eneste manifestation på bevægelsessyge, selvom om andre forskere har refereret til det som "Sopite syndrome."

Klassifikation
Sopite syndrom er klassificeret som et symptom-kompleks centreret omkring døsighed. Det kan adskilles fra almindelig træthed. Forskere har tidligere studeret fænomenet gennem brug af roterende rum. Hvor forsøgspersoner, der tidligere havde udvist minimal følsomhed overfor almindelig bevægelsessyge og træthed (i dette konkrete forsøg var forsøgspersonerne fire militærofficerer), var hyret til at bo i roterende rum i adskillige dage, de udviste flere tegn på døsighed, såsom gaben og hyppige nap/lure. Tiltrods for flere forskellige aktiviteter designet til at fremme opmærksomhed og spænding, så udviste personerne faldende motivation til socialisering eller fysiske aktiviteter. Flere af disse symptomer kan tilskrives balanceorganets stimulering af roterende rum.

Tegn og symptomer 
Flere symptomer kan associeres med sopite syndrom.  Typisk respons inkluderer:
Døsighed
Gaben
Ulyst til arbejde
Mangel på social deltagelse
Humørsvingninger
Apati
Søvnforstyrrelser
Andre træthedsrelaterede symptomer

Sopite syndrom kan adskilles fra andre manifestationer af bevægelsessyge (fx kvalme og svimmelhed) på den måde, at det kan opstå før de øvrige symptomer på bevægelsessyge eller under deres fravær.  Sopite syndrom kan fortsætte selv efter at de øvrige bevægelsessyge-symptomer er ophørte.

Kilder 

Neurologiske sygdomme
Nielsen ratings

Nielsen ratings er et seertalmålingsystem udviklet af Nielsen Media Research til at måle, hvor stor et publikum er der er til et fjernsynsprogram i USA.

Ekstern henvisning 
 Nielsen
 Nielsen Media: FAQs – Om "Sweeps"
 Slate: How Does "Sweeps" Week Work? (16 februari 2004)
 Webbplats för Nielsen Global Technology and Information Center 
 Information om Nielsen's Anytime Anywhere Media Measurement Initiative

Fagudtryk
Tv i USA
Eliza Taylor

Eliza Jane Taylor-Cotter (født 24. oktober 1989) er en australsk skuespiller, bedst kendt for sin rolle som Janae Timmins i den australske sæbeopera Neighbours (2005-2008). Hun spiller i øjeblikket hovedrollen som Clarke Griffin i The CW serien The 100. Hun medvirkende i filmen The November Man som Sarah i 2014. Hun havde en hovedrolle i filmen Thumper i 2017. Som barn medvirkede hun i de australske børneserier The sleepover club og Pirates Islands

Filmografi

Film

Fjernsyn

Referencer

Ekstern henvisning 

 
 

Skuespillere fra Australien
Personer fra Melbourne
Borgmestre i Københavns Kommune

Københavns Kommune har siden 1998 haft et mellemformstyre, hvilket ligner det kommunale udvalgsstyre, man kender fra landets andre kommuner. Hvert af disse udvalgs formand betegnes borgmester, mens kommunens øverste leder betegnes overborgmester.

Overborgmestre

Ressortborgmestre siden 1998

Borgmestre for Kultur- og Fritidsforvaltningen

Borgmestre for Børne- og Ungdomsforvaltningen

Borgmestre for Sundheds- og Omsorgsforvaltningen

Borgmestre for Socialforvaltningen

Borgmestre for Teknik- og Miljøforvaltningen

Borgmestre for Beskæftigelses- og Integrationsforvaltningen

Eksterne henvisninger 
 Liste over borgmestre hos Rådhusbiblioteket.
Buksnesfjorden (Lofoten)

Buksnesfjorden er en fjordarm af Vestfjorden på sydvestsiden af Vestvågøya i Lofoten som strækker sig 7 kilometer i nordlig retning fra indløbet mellem Mortsundholmen i øst og Gjermnesøen i vest mod byen Leknes. Medregnet Leknessøen og Fyglsøen, som fortsætter mod nordøst, bliver den totale længde 8,8 km.

Fjorden er for det meste omgivet af et lavtliggende jordbrugsområde samtidig som at befolkningskoncentration i området er af den tætteste i hele Lofoten: byerne Leknes, Gravdal, Ballstad og Fygle, stederne Hol, Ramsvik, Mortsund og Buksnes samt flere mindre landsbyer og gårde ligger som et sammenhængende bælte af bebyggelse langs hele kystlinjen. Leknes havn er Lofotens, og en af Nord-Norges, største krydstogtshavne og er en vigtig fiskerihavn, specielt for sildeflåden.

Buksnesfjorden har en række bugtninger som ligger på både øst- og vestsiden, hvoraf de længste er Leknes- og Fyglsøen som går ind til Fygle, Haldsvågen som går ind til Leknes centrum, Ramsvikbukta og Pettvika. Det er også en række øer og holme i hele fjorden.

E10 går langs fjorden, Fv997 og Fv998 langs østsiden og Fv818 går langs vestsiden af fjorden.

Vest-grænsen til den tidligere Hol kommune gik ved Buksnesfjorden.

Se også 
 Fjorde i Norge

Referencer 

Lofoten
Fjorde i Nordland
Balanceorganet

Balanceorganet eller ligevægtsorganet er et system, der styrer balance hos de fleste pattedyr og til at opfatte rumlig orientering. Det er et sansesystem der udgør det væsentligste bidrag i forhold til motorik og balancesans. Sammen med cochlea er det en del af det audiotive system og det indeholder labyrinten i det indre øre i de fleste pattedyr. Bevægelse består af rotationer og oversættelser i labyrinten. Det halvcirkelformede kanalsystem styrer rotationshastighed og otolitten styrer lineær acceleration. Balanceorganet sender signaler til primært neurale strukturer, der styrer synet og til de muskler, der holder et individ oprejst. Projektionerne giver basis for vestibule-okular refleks, som kræves for at opnå et klart syn og for projektioner, der styrer musklernes positur på kroppen.

Eksterne henvisninger 
 (Video) Head Impulse Testing site  (vHIT) Site with thorough information about vHIT
 Motor Learning in the VOR in Mice at edboyden.org
 Review on VOR adaptation via slides at Johns Hopkins University
 Center for Integration of Medicine and Innovative Technology - Testing device development
 Depiction of Oculocephalic and Caloric reflexes 

Organer
Hørelse
Motorik
Parlamentsvalget i Mexico 2015

Parlamentsvalget i Mexico 2015 blev afholdt i Mexico den 7. juni 2015. Vælgerne skulle stemme om 500 repræsentanter (300 i deres respektive valgkredse, 200 ved forholdstalsvalg) til sidde i deputeretkammeret for den 63. nationalsamling.

Valgresultat 

Notater:

a. af de 160 vundne pladser af PRI–PVEM alliancen, 131 gik til PRI og 29 til PVEM

b. af de 29 vundne pladser af PRD–PT alliancen, 23 gik til PRD og 6 til PT

Referencer

Eksterne henvisninger 
 Federal Electoral Institute  (spansk)

Mexico 2015
Mexico 2015
Obernkirchen

Obernkirchen er en by og kommune i det nordvestlige Tyskland med  indbyggere (), beliggende under Landkreis Schaumburg i den nordlige del af delstaten Niedersachsen. Kommunen ligger omkring 8 km sydvest for Stadthagen og 15 km øst for Minden.

Geografi 
Obernkirchen er beliggende ved Bundesstraße 65 mellem byerne Bückeburg og Stadthagen. Det skovdækkede Bückeberg (367 moh.) dækker en stor del af den østlige del af kommunen.

Nabokommuner 
Obernkirchen grænser (med uret fra nord) op til kommunen Nienstädt, byen Stadthagen, kommunerne Auetal, Buchholz, Heeßen, Bad Eilsen og Ahnsen samt byen Bückeburg og kommunerne Seggebruch og Helpsen.

Inddeling 
I kommunen ligger ud over Obernkirchen:

Historie 

Kommunen har haft en stor produktion af sandsten, (f.eks. er Det Hvide Hus i Washington, D.C. hovedsageligt bygget af Obernkirchener Sandsten), stenkulsudvinding og glasproduktion. I Obernkirchen blev den ældste glashytte i området grundlagt i 1799, og efter en afbrydelse blev produktionen genoptaget i 1827 under navnet "Schauenstein". I 1823 blev fabrikant Caspar Hermann Heye medejer, og i 1842 overtog han den helt.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Cherenkovstråling

Cherenkovstråling (eller tjerenkovstråling) er lys, som bliver udsendt, når en ladet partikel bevæger sig hurtigere gennem et materiale, end lys kan. Dette fænomen kaldes også for Cherenkov-effekten, opkaldt efter den russiske fysiker Pavel Tjerenkov, som var den første til at beskrive det.

Lysets hastighed i vakuum er den højeste hastighed en partikel kan bevæge sig med ifølge relativitetsteorien. I gennemsigtige materialer (glas, vand) bevæger lyset sig dog betydeligt langsommere end i vakuum, og det er da muligt for en partikel at bevæge sig hurtigere end lyset. Når det sker, udsendes cherenkovstråling.

Eksempler og anvendelse 
I vandbassinerne på atomkraftværker kan man se et blåt cherenkovlys, som kommer fra ladede partikler, der bevæger sig hurtigere igennem vandet end lyset. Anledningen til lyseksplosionen er, at den ladede partikel polariserer de omgivende molekyler. Disse vil hurtigt overgå fra en exciteret tilstand til en tilstand med lavere energiindhold og afgiver dermed en kohærent bølgefront af lys. Dannelsen af cherenkovstråling kan sammenlignes med dannelsen af den lydkegle som opstår bagved fly eller geværkugler ved overlydshastighed.

Cherenkovstråling udnyttes i såkaldte cherenkovdetektorer. I CERN, som er et europæisk forskningsanlæg for primært partikelfysik, anvendes disse til, sammen med store mængder andre data, at afgøre forskellige egenskaber ved partikler.

Matematisk beskrivelse 

En partikel bevæger sig med farten  igennem et medie, hvor lyshastigheden er 
,

og der dannes dermed cherenkovstråling. Stråling udsendt til tiden 0 vil til tiden  have rejst afstanden :

Partiklen vil derimod have rejst længden :

Den resulterende vinkel  - se illustrationen - er dermed givet ved:

Dvs.

Det ses, at vinklen er uafhængig af tiden, hvorfor der dannes en kegle. Hvis mediet har et brydningsindeks , og partiklen bevæger sig med næsten lysets hastighed  i vakuum, reducerer udtrykket for vinklen til:

Et medie med  vil således resultere i vinklen:

Eksterne henvisninger 
 Video om cherenkovstråling fra Fermilab
 Video om cherenkovstråling fra SciShow

Subatomar fysik
Relativitetsteori
Lys
VietJet Air

VietJet Air er et flyselskab fra Vietnam. Selskabet blev grundlagt i 2007 under navnet Vietnam Aviation Joint Stock Company, og er i dag ejet af VietJet Air Corporation.

VietJet Air råder over en flyflåde på 18 fly, fortrinsvis Airbus A320.

Eksterne henvisninger 

 VietJet Air officielle hjemmeside

Referencer 

Flyselskaber fra Vietnam
Etableret i 2007
Akvamanile

Akvamanile eller aquamanile (lat.) er kande og fad, der ved den
katolske gudstjeneste benyttes af præsten til rituel håndvask.

Ordet bliver især brugt om kanden,
der fra 11. til 15. århundrede blev støbt i bronze,
undertiden emaljelret, og som i den romanske stil
ofte havde bizarre former, som løve, hest
med rytter, due, enhjørning m.m.

Nationalmuseet har en stor samling af akvamaniler.

Galleri

Se også 
 Lavabo
 Piscina

Kilde 
 , bind 1, side 900

Referencer

Eksterne henvisninger 

 "Akvamanile" hos Den Store Danske


Liturgi
Beholdere
Romerskkatolske kirke
Kunst
Middelalderens kultur
Karl Mayrberger

Karl Mayrberger (født 9. juni 1828 i Wien, død 23. september 1881 i Pressburg) var en østrigsk komponist og musikforfatter.

Mayrberger var lærer i musik i Pressburg og komponerede blandt andet operaen Melusina, musik til Oehlenschlägers Yrsa samt sange for mandskor med mere. Mayrberger forfattede derhos en lærebog i harmonik og Die Harmonik Richard Wagners (1883).

Kilder 

 

Komponister fra Østrig
Musikpædagoger
Musikforskere fra Østrig
Musikteoretikere
Faglitterære forfattere fra Østrig
Tysksprogede forfattere
Østrigere i 1800-tallet
Personer fra Wien
Josef Mayseder

Josef Mayseder (født 27. oktober 1789 i Wien, død 21. november 1863 sammesteds) var en østrigsk violinist og komponist.

Allerede som ganske ung var han medlem af Schuppanzigh-kvartetten, 1816 indtrådte han i hofkapellet, 1835 blev han kammervirtuos hos kejseren. Mayseder har aldrig optrådt offentlig uden for Wien; kun gennem sine elever og sine — i sin tid meget yndede — violinkompositioner var han kendt i udlandet.

Kilder 

 

Violinister fra Østrig
Komponister fra Østrig
Østrigere i 1800-tallet
Skjolddrager

Skjolddrager (Scutellaria) er en slægt af planter, der består af omkring 350 arter, hvoraf to findes vildtvoksende i Danmark.

Arter 
De danske arter i slægten:
 Almindelig skjolddrager (Scutellaria galericulata)
 Spydbladet skjolddrager (Scutellaria hastifolia)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Læbeblomst-familien
Jyderup Højskole

Jyderup Højskole var den første højskole, som fik statstilskud efter den nye højskolelov indført i 2014. Skolen lukkede ikke desto mindre i 2022 efter flere år med dårlig økonomi.

Skolen betragtede sig selv som kulturhøjskole baseret på Grundtvigs tanker om folkeoplysning, dog tæt knyttet til den europæiske oplysningstanke og den moderne tænkning og videnskab. Skolen var en almenhøjskole, der forbandt de kreative fag og interesser med oplysning om politik, samfund, folkelige bevægelser, NGO'er. Skolens kreative fag spandt fra elektronisk- og folkemusik til litteratur og kunst. Skolen havde derudover hovedlinjer i grøn omstilling og små jordbrug.

Højskolen afholdte jævnligt koncerter, foredrag og andre offentlige arrangementer.

Skolen havde udgangspunkt i lystslottet Sølyst, som har været i Lercheslægtens eje og i 1944 blev overtaget af det offentlige. Slottet er tegnet af arkitekt Vilhelm Tvede og opført i 1856 af J. H. Jespersen. I tidens løb er det tidligere jagtslot blandt andet blevet brugt til kvindehjem og senere børnehjem. I 2019 solgte Holbæk Kommune slottet til skolekredsen, som blev udgjort af en række kulturpersonligheder og samfundsdebattører, deriblandt Niels Hausgaard, Knud Vilby og Poul-Henrik Jensen. Handlen omfattede også en nabobygning af nyere dato (tidligere skovbørnehave) samt omkring to hektar græsplæne og skov omkring højskolen.

Den sidste forstander for højskolen var Gert Møller Jensen, som overtog jobbet fra medgrundlægger Poul-Henrik Jensen i maj 2021.

Referencer

Eksterne henvisninger 
 Højskolens hjemmeside 

Folkehøjskoler i Danmark
Højskole
Vilhelm Tvede
Rezan Corlu

Rezan Corlu (født 7. august 1997) er en professionel dansk fodboldspiller, der spiller for den danske 1. divisions-klub Lyngby BK .

Han har tidligere spillet for italienske AS Roma, Brøndby IF og repræsenteret flere danske ungdomslandshold. Som 17-årig fik Corlu officiel debut for Brøndbys førstehold, hvor han også scorede, da Brøndby IF slog AC Juvenes 9-0 på hjemmebane.

Klubkarriere

Brøndby IF 
Han blev i sommeren 2015 indlemmet i Brøndby IF's førsteholdstrup. Han fik sin debut for Brøndby IF den 2. jui 2015, da han startede på bænken, men blev skiftet ind i stedet for Lebogang Phiri i det 63. minut i en 9-0-sejr AC Juvenes/Dogana fra San Marino i UEFA Europa League-kvalifikationen. Han scorede kampens 8. mål i det 66. minut. Debuten i Superligaen kom den 26. juli, da han blev skiftet ind i det 67. minut i stedet for Andrew Hjulsager i et 1-2-nederlag hjemme til OB.

Han rev i august 2015 det ene korsbånd i knæet helt over i en reserveholdskamp mod FC København, som Brøndby IF vandt 2-0. Det holdt ham ude resten af sæsonen. Han spillede først sin næste kamp i Superligaen den 20. november 2016.

A.S. Roma 
Den 1. august 2017 skrev Corlu under med den italienske klub A.S. Roma.

Lyngby Boldklub 
Den 5. juli 2018 blev det offentliggjort, at Corlu blev udlejet til den danske 1. divisionsklub Lyngby Boldklub, som i den forgangende sæson var rykket ned fra Superligaen. Lejeaftalen havde en varighed af et år.

I sommeren 2019 købte Brøndby IF Corlu og lejede ham ud igen til Lyngby Boldklub som i mellemtiden var rykket op i Superligaen.

I sommeren 2021 solgte Brøndby IF Corlu til Lyngby Boldklub, hvor han skrev under på en 3-årig kontrakt.

Titler 
Superligaen 2020-21 med Brøndby IF.

Personlige forhold 
Corlu er født i Danmark af Tyrkisk/kurdisk oprindelse. Han er lillebror til den tidligere fodboldspiller Azad Corlu.

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF
Fodboldspillere fra AS Roma
Fodboldspillere fra Lyngby Boldklub
Personer fra København